Krūmiškių ežeras
55°19′11″ š. pl. 25°8′49″ r. ilg.﻿ / ﻿55.31972°š. pl. 25.14694°r. ilg.﻿ / 55.31972; 25.14694 Krūmiškių ežeras – ežeras Lietuvoje, Molėtų rajone, 3 km į šiaurės rytus nuo Balninkų. Ežero ilgis iš šiaurės vakarų į rytus – 1,06 km, plotis – iki 0,18 km. Altitudė 121,2 m. Krantai aukšti, apaugę medžiais ir krūmynais, tik rytinis ir vakarinis galai žemi ir pelkėti. Pakrantėse auga miškeliai, krūmynai, plyti pievos. Iš rytų į vakarus prateka Karališkių ežero intakas K-1 (Plaštakos upės baseinas). Šalia įsikūrę Krūmiškių ir Juodpurvių kaimai. Šiaurrytinėje pakrantėje stūkso Perkalių piliakalnis.